Guð minn góður, er hjónalífið svona?
Nei, þetta eru bara afgangar úr lautarferðinni í gær
sem ég vildi ekki sóa. -Þú hefðir getað logið.
Hvað gerirðu hér? -Ég er bara að laga nokkrar
af trúlofunarmyndunum okkar. Þú lítur frábærlega út.
Ég lít út eins og ég hafi skriðið undan brú.
Hefurðu hugsað meira út í það hvenær þú vilt segja frá?
Ég er dálítið hræddur við að gera það í dag
því ég held að mamma þín myndi ekki vilja að neitt skyggði
á sýninguna. -Nei, ég held að við þurfum
ekki að bæta því við. -Á morgun þá?
Já, ég hef ekki hugsað mikið út í þetta samt.
Annar kostur væri að eftir sýningu gætum við náð nokkrum aftur heim
á mótelið, rætt um sýninguna í 5-10 mínútur,
deyft ljósin, opnað freyðivín, sett á tónlist og svo gæti ég
staðið upp, haldið ræðu, horft á þig en þú þarft ekki
að halda ræðu. Á þessum tímapunkti held ég
að Alexis væri komin með tárin í augun sem hefur bylgjuáhrif
um allt herbergið. Flestir fara að snökta.
Ég held aftur af tárunum. Ég held samt að sú staðreynd
að ég haldi aftur af þeim geri þetta enn áhrifameira.
Þú getur bætt á drykkina. -Það er frábært að vita
að þú hafir eiginlega ekkert hugsað út í þetta.
Ég ætla að hefja daginn. Sýningin í kvöld verður stór.
Gangi þér vel, elskan! -Sláum í gegn.
Ég er bara að athuga með litlu stelpuna mína.
Athuga hvernig henni líði yfir þessu öllu saman.
Henni liði betur ef þú værir ekki að athuga með hana
á fimm mínútna fresti. -Allavega kom ég bara við
til að gefa þér þetta. -Takk fyrir.
Það er fallega gert.
Þú þarft ekki að opna þetta núna. Óþarfi að opna þetta núna.
Þú getur opnað þetta seinna. Jafnvel þótt ætlunin hafi verið
að þetta yrði opnað fyrir sýningu. -Allt í lagi, ég opna þetta núna
en allt frá því ég sagði þér að ég færi hefurðu gefið mér
ýmislega smáhluti sem láta mér líða illa yfir því.
Það er ekki satt, elskan. Það er alls ekki satt.
Eins og þetta.
Þetta er dálítið sem þú getur notað baksviðs í kvöld
eða sett á náttborðið þitt á meðan þú ert í burtu.
Býstu við að ég taki þetta með? Ramminn er um fimm kíló.
"Brjóttu alla fótleggina" Fallega meint en dálítið skrítið
frá Elmdale-listanefndinni. Alexis, hvenær færið þið Theodore
í miðbaugsævintýrið ykkar? -Ted fer í kvöld.
Ég fer eftir viku. -Það virðist slök áætlun.
Af hverju flýgurðu ekki með honum í kvöld?
Af því ég er í sýningunni. -Auðvitað ertu það.
Ég þarf að segja þér að mér þykir mikið til þess koma, Alexis.
Síminn hefur hringt stanslaust frá því sjö í morgun.
Þú hefur sannarlega náð til fjölmiðla. -Takk fyrir.
Ef ég fæ svona umtal vegna tískuleikhússprufu
ímyndaðu þér þá það sem þú nærð þegar Crows-myndin
fær frumsýningardagsetningu. -Hvað meinarðu "sem ég næ"?
Eftir mikla íhugun og tvær tilraunir til að fá
Lizzie Grubman til að taka að sér verk ókeypis hef ég ákveðið
að ég myndi gjarnan vilja að þú sæir um almannatengslin mín.
Guð minn góður! Ha? Hvenær á þetta að gerast?
Síðast þegar ég frétti var það í haust.
Ég verð á Galapagoseyjum. -Enn og aftur illa skipulagt.
Þú varst að segja mér þetta! -Þetta hljómar eins og
gott tækifæri, Alexis. Ertu viss um að það sé góð hugmynd
að vera svona lengi í burtu? -Já. Ég ætla að styðja
kærastann minn og vonandi borða, biðja og elska aðeins sjálf.
Já, fjölskyldan. Fjölskyldan.
Við þurfum að stoppa og fagna þessari dýrmætu stund.
Ég segi þetta ekki bara af því David er hjá Patrick
og orkan er ótrúlega létt hér. Við erum öll á barmi
mikilfengleika hér. Við verðum að varðveita
þessar stundir áður en allt breytist.
Ég er enn að varðveita en ég þarf að svara þessu.
Þetta gæti verið Elm Grove í sambandi við forsíðusöguna mína!
Moira Rose fyrirtækið, hvert á ég að gefa þér samband?
Pabbi!
Hæ. -Hæ.
Handa hverjum er þetta? -Handa þér.
Ég vildi óska þér góðs gengis fyrir stóru sýninguna.
Þú stígur utan þægindarammans og það þarf mikið hugrekki til.
Ég held að ég hafi aldrei áður heyrt þig nota orðið "hugrekki"
þegar þú ert ekki að gagnrýna tískuval einhvers.
Hvað er í gangi? -Ekkert.
Þú ert bara svona glaður þegar þú veist slúður
eða það er eitthvað í fréttunum um Opruh.
Það er dálítið í fréttunum um Opruh. Hún á nýjar espadrillur.
David. -Þú verður að fókusa á sýninguna og við fögnum í kvöld.
Fögnum hverju? -Þér. Sýningunni.
Ég býst við að ég sjái þig í kvöld þá. Bless.
Allt í lagi. Patrick bað mín og ég játaðist honum.
Guð minn góður. Guð minn góður, David!
Guð minn góður.
Ég samgleðst þér innilega. Guð minn góður.
Hvenær gerðist þetta? -Í gærkvöldi.
Er allt í lagi með þig? -Já, ég er ánægð.
Þú komst mér bara á óvart. -Þess vegna vildi ég bíða.
Nei, ég er ánægð með að þú hafir sagt mér þetta.
Þetta er bara stress í sambandi við sýninguna.
Ég ætti að fara aftur í hana. Það er atriði sem ég næ ekki.
Þú ert eina manneskjan sem ég hef sagt þetta
svo ef við gætum haldið þessu okkar á milli þar til
eftir sýninguna væri það frábært. -Náði því.
Til hamingju, David. -Takk fyrir.
Já. Dökkhærð. Svarar nafninu "Stevie".
Lítur út eins og vampíra. Dálítið fælin ef þú kemur nærri.
Ég vil ekki segja þér hvernig þú átt að sinna starfinu
en ef þú ert með stuðbyssu ættirðu kannski nota hana.
Allt í lagi, já, takk fyrir. Bless.
Ég hefði mátt vita af áhættunni, tollinum sem sviðsskrekkurinn
getur tekið af manneskju sem er ekki vön sviðsljósinu.
Ég var kjáni að láta Gwen ekki læra hlutverkið líka.
Hvað er í gangi hérna? -Stevie er horfin.
Ég vil ekki vera bjartsýnn en þetta lítur ekki vel út.
Ha? Hvað meinarðu með að Stevie sé horfin?
Ég finn hana hvergi. Ég hef hringt í hana í allan dag.
Bob sá hana grátandi á bensínstöðinni og það síðasta
sem hún sagði við föður þinn var að hún þyrfti
"að gera dálítið". -Ég hitti hana í morgun.
Þú varst e.t.v. síðasta manneskjan til að sjá hana, Dave.
Ég veit ekki hvernig þér mun líða með þetta en ég þarf hársýni.
Hvað gerðist, David? Sagðirðu eitthvað sem gæti hafa
komið illa við hana? Þú hefur þau áhrif á fólk.
Hún sagðist vera stressuð fyrir sýningunni.
Þegar það eru bara nokkrir tímar í sýninguna eru allar upplýsingar
mjög mikilvægar. -Allt í lagi.
Patrick bað mín í gær og ég gæti hafa sagt henni frá því. -David...
Vá, brúðkaup. Til hamingju, Dave.
Ég veit ekki hvað skal segja. -Ég veit, þetta var líka
yfirþyrmandi fyrir mig. -Af hverju gastu ekki beðið
þangað til eftir sýninguna með að segja fólki frá trúlofuninni?
Ertu trúlofaður? -Tilkynningin átti ekki
að vera svona. -Ég verð í burtu!
Hver skipuleggur brúðkaupið? -Ég gæti spurt Jocelyn
sem skipulagði jarðarför mágs síns fyrir tæpa 100 dali.
Þetta er það síðasta sem ég þurfti að heyra í dag.
Hvenær fór þetta að snúast um þig?
Einmitt. Ef Stevie finnst ekki verða margir fyrir vonbrigðum.
Ég tilkynnti að ég væri að fara að gifta mig.
David, þið Patrick hafið mörg ár til að fagna.
Þetta er að verða alveg hörmulegur dagur.
Hvað í fjandanum?
Ég sagði Stevie þetta og áður en ég vissi af lét hún sig hverfa.
Ég vildi bara óska þess að þessi trúlofunartilkynning
hefði ekki orðið svona stjórnlaus. Fólk sem ég hef enn ekki talað við
kemur upp að mér. -Herramenn, fyrir utan dramatíkina
vildi ég óska ykkur til hamingju með tilvonandi brúðhjónin.
Segir maður bara brúðgumana? -Jocelyn, hvernig komst þú að því?
Frá Moiru. Kannski það hafi verið Alexis. Mögulega Gwen.
Takk fyrir, Jocelyn, en ég hef aðeins meiri áhyggjur
af sýningunni núna. -Engar áhyggjur, Moira sagðist
vera með áætlun. -Er það?
Hæ. David, nei, nei, nei. David, mér þykir þetta leitt.
Bara leikarar baksviðs héðan í frá.
Frú Rose, ertu leikari núna? -Því miður hef ég ekkert val.
Ég mun hrista af mér ryðið og vonast til að geta heillað.
Fyrirgefðu. -Stevie! Hvar í fjandanum...
Frú Rose. -Stevie! Guði sé lof!
Allt í lagi, öllsömul, upphitun í græna herberginu.
Bless. -Bless. Gangi þér vel.
Frú Rose, fyrirgefðu. Ég þurfti að sinna erindi
og festist í umferðinni á leiðinni til baka.
Ég hef hringt í allan dag. -Ég veit það. Þú sagðir mér
að loka allt úti í dag svo ég skildi símann eftir heima
sem ég geri mér nú grein fyrir að voru mikil mistök.
Ætlaðir þú að koma í minn stað? -Ég klæddi mig bara í þemað
ykkur til stuðnings. Það er allt og sumt.
Ég ætla bara að sjá til þess að Jocelyn sé með rakatækin.
Afsakaðu mig. Ég þarf alltaf að athuga
með hana. Jocelyn!
Fyrirgefðu, ég hefði aldrei átt að segja þér þetta
fyrir sýninguna. -Hérna.
Hvað er þetta? -Patrick bað um blessun mína
fyrir nokkrum vikum svo ég lét búa þetta til.
Það hefði verið gott ef hann hefði sagt mér hvenær þetta gerðist.
Ég hefði getað sótt þetta hvaða dag vikunnar sem er
en ég skamma hann seinna. Ég býst við að þið tveir
flytjið inn saman og ég verð ekki hér til að rétta þér
handklæðin þegar þú þarft þau. -Takk fyrir.
Ég kann að meta fangamarkið og valið á þræðinum.
Ég hélt að þú værir í uppnámi. -Ég var í meira uppnámi yfir
að þurfa að aka til Elmdale í dag.
Ég kann líka að meta þetta burlesque-útlit.
Afsakaðu mig. Núna ertu næstum giftur maður.
Stevie, ég myndi spyrja hvort þú gætir tafið okkur frekar
en ég er ekki hrifin af kaldhæðnisspurningum.
Ég þarf að fara. -Gangi þér vel!
Hæ, hæ, hæ, hæ. -Hæ, David.
Til hamingju með fréttirnar. Ég samgleðst ykkur innilega.
Það fyndna var að upphaflega ætlaði ég að vera sá
sem segði fólki þetta. -Segðir fólki hvað?
Veit pabbi þinn þetta ekki enn? -Ef við erum að tala um
trúlofun Daves höfum við enn ekki fundið svaramann
en við teljum að þetta verði galaviðburður.
Ertu trúlofaður? -Já, já.
David, það er svo spennandi. Sonur, þú átt hamingjuna skilið.
Við þurfum að gera þetta seinna. -Mér þykir það leitt.
Alexis lét þetta virðast sem allir vissu þetta.
Þau vita það núna.
Skemmtið ykkur vel, elskurnar. Skemmtið ykkur vel.
Þið hafið verið nógu lengi undir verndarvæng mínum.
Nú er kominn tími til að fljúga!
Þú klæðist henni vel. -Afsakaðu?
Magdalenu. Í eina skiptið sem ég hef lánað eina af mínum
var á hrekkjavökunni þegar David þráði að vera Alanis Morissette.
Ég er ánægð með að þú teljir að ég klæðist henni vel.
Stevie, ég er svo stolt af þér. Þú náðir vel í gegnum kvöldið.
Ég efaðist auðvitað aldrei um þig. -Takk fyrir en ég á enn
hálft annað atriði eftir til að skemma það fyrir þér.
Ég býst við að tilkynningin frá David hafi hrist upp í þér.
Það er ekki málið, frú Rose. Ég vildi bara að ég horfði
ekki á þetta allt gerast hinum megin við skrifborðið.
Það er eins og allir þroskist í kringum mig.
Fyrir Crows-myndina hélt ég líka að það væri engin flóttaleið
frá þessari dimmu og erfiðu tilveru
sem líf mitt var í þessum bæ. Ég var jafnvonlaus og döpur
og þú ert núna. -Ég kalla mig ekki von...
Notaðu það. -Afsakaðu?
Ég gæti svo auðveldlega dregið fram fullkomin orð
til að heilla anda þinn, það er ein gjafa minna, en nei.
Þú þarft að vera einmitt þar sem þú ert.
Tölum við um mig eða Sally? -Sally auðvitað!
Ég hef ekki áhyggjur af þér. Hvert í fjandanum
er leyndarmálið þitt, Stevie? Þú stendur bara staðföst
og neitar að vera nokkuð annað en þú sjálf.
Ég bjóst aldrei við að segja þetta við neinn í þessum bæ
en þú ert mjög svöl. Hvort sem þú siglir af stað
eða verður kyrr breytist það ekki.
Eigum við ekki að leiða Sally, fara fram og sýna fólkinu
allt sem hún getur verið? Bara ef hún væri líkari þér.
Takk fyrir.
Þú heillaðir alla í kvöld, elskan. -Takk fyrir.
Fyrirgefðu, ég veit ekki af hverju ég hélt að þú talaðir við mig.
Þetta sló alveg í gegn. Áhorfendur urðu brjálaðir.
Ég varð steinhissa! -Steinhissa?
Frábært. Mér fannst þetta frábært.
Já, frábært. -Þú verður of seinn á flugvöllinn.
Ég get ekki beðið eftir að drekka pina colada með þér.
Enn og aftur er þetta ekki beint þannig staður.
Ég elska þig. -Ég elska þig.
Afsakið, öllsömul. Það er kominn tími fyrir Ted
að fara til Galapagos-núna. -Ég elska þig svo mikið!
Frábær sýning, öllsömul. Bless! -Bless, Ted!
Hæ, öllsömul.
Fyrst og fremst vildi ég óska liðinu í Kabarett til hamingju.
Sýningin var frábær. Þið voruð svo góð.
Talandi um ástina... -Einhver trúlofaði sig!
Vá, talandi um ástina. Ég er svo ánægður með
að þið séuð öll hér. Við Patrick erum með
sérstakar fréttir. -Þið giftið ykkur.
Jocelyn! Ég er á stólnum. Fyrir tveimur árum fór ég
að fylla út pappíra fyrir viðskiptaleyfi
og hafði ekki hugmynd um að ég myndi hitta ástina...
Guð minn góður! -Þetta er ég.
Fyrirgefðu, David. Fyrirgefðu. Þetta eru líklegast fjölmiðlar.
Ég vissi þegar af trúlofuninni.
Bíddu, giftist hann þér? -Þetta ætti ekki að vera
svona erfitt. -Út með það, David.
Guð minn góður! Allt í lagi! Ég hitti manneskju
sem breytti lífi mínu. Ég veit ekki hvar ég væri án hans.
Já, eins og þið vitið öll núna erum við Patrick trúlofaðir.
Nei, nei, nei!
Ef þetta er hörð gagnrýni myndi ég ekki treysta
gagnrýnendum á staðnum. -Nei. Crows-myndin var lögð
á hilluna. Þessu er lokið.
Ekkert að sjá hér. Veislunni er lokið.
Já, þið getið skilið kampavínsglösin eftir!
Nema við skálum samt. -Nei.
Nei, allt í lagi. Allir að skilja glösin eftir.
Takk fyrir.
Íslenskur texti: Eva Hjaltalín Ingólfsdóttir